32006L0092
L 311/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 2006/92/ЕО НА КОМИСИЯТА
от 9 ноември 2006 година
за изменение на приложенията към Директиви 76/895/ЕИО, 86/362/ЕИО и 90/642/ЕИО на Съвета по отношение на максималните количества на остатъци за каптан, дихлорвос, етион и фолпет
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/895/ЕИО на Съвета от 23 ноември 1976 г. за определянето на максимални количества на остатъци от пестициди във и върху плодове и зеленчуци (1), и по-специално член 5 от нея,
като взе предвид Директива 86/362/ЕИО на Съвета от 24 юли 1986 г. за определянето на максимални количества на остатъци от пестициди във и върху зърнените култури (2), и по-специално член 10 от нея,
като взе предвид Директива 90/642/ЕИО на Съвета от 27 ноември 1990 г. за определянето на максимални количества на остатъци от пестициди във и върху някои продукти с растителен произход, включително плодове и зеленчуци (3), и по-специално член 7 от нея,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (4), и по-специално член 4, параграф 1, буква е) от нея,
като има предвид, че:
(1)
В случай на зърнени култури и продукти с растителен произход, включително плодове и зеленчуци, количествата остатъчни вещества отразяват използването на минимални количества пестициди, необходими за постигане на ефективна защита на растенията, прилагани по такъв начин, че количеството остатъчни вещества е толкова ниско, колкото е практично и токсикологично приемливо, като се има предвид, по-специално, защитата на околната среда и изчислената хранителна дажба на потребителите. В случай на храни от животински произход количествата на остатъчни вещества отразяват потреблението от животни на зърнени култури и продукти от растителен произход, третирани с пестициди и, където е подходящо, преките последици от използването на ветеринарни лекарствени средства. Максимално допустимите граници на остатъчни вещества (МДГОВ) на Общността представляват най-горната граница на количеството остатъчни вещества, за която би могло се очаква да бъде установена в стоки при спазени добри земеделски практики.
(2)
МДГОВ за пестициди се проверяват и променят, с цел да се вземат предвид новата информация и данни. МДГОВ се определят на по-ниската граница на аналитично определяне, когато разрешени видове употреба на продукти за растителна защита нямат за резултат доловими нива на остатъчни вещества от пестициди във или върху хранителния продукт или когато няма разрешени видове употреба, или когато видовете употреба, които са били разрешени от държавите-членки, не са подкрепени с необходимите данни, или когато видовете употреба в трети страни имат за резултат остатъчни вещества във или върху хранителни продукти, които могат да влязат в обращение на пазара на Общността, не са били подкрепени с необходимите данни.
(3)
Комисията е информирана, че за няколко пестицида може да е необходимо сегашните МДГОВ да бъдат прегледани в светлината на съществуващата нова информация относно токсикологията и приема от потребителя. Комисията е поискала съответните докладващи държави-членки да направят предложения за прегледа на МДГОВ на Общността. Тези предложения са представени на Комисията.
(4)
Човешкият живот и краткосрочното излагане на потребители на пестицидите, посочени в настоящата директива, чрез хранителни продукти е било преоценено и е направена преценка в съответствие с процедурите и практиките на Общността, като се вземат под внимание насоките, публикувани от Световната здравна организация (5). На тази основа е подходящо да се определят нови МДГОВ, което ще гарантира, че няма нежелано излагане на потребителите.
(5)
Силното излагане на потребителите на тези пестициди чрез всеки от хранителните продукти, който може да съдържа остатъчни вещества, е било оценено, където е подходящо, в съответствие с процедурите и практиките на Общността, като се вземат предвид насоките, публикувани от Световната здравна организация. Заключено е, че наличието на остатъчни вещества от пестициди на или под новите МДГОВ няма да причини остри токсични последици.
(6)
С посредничеството на Световната търговска организация търговските партньори на Общността са били консултирани за новите МДГОВ и техните коментари относно тези нива са били взети под внимание.
(7)
Приложенията към Директиви 76/895/ЕИО, 86/362/ЕИО и 90/642/ЕИО следва да бъдат съответно изменени.
(8)
Мерките, предвидени в настоящата директива, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩАТА ДИРЕКТИВА:
Член 1
В приложение II към Директива 76/895/ЕИО вписванията по отношение на каптан, дихлорвос, етион и фолпет се заличават.
Член 2
Директива 86/362/ЕИО се изменя, както следва:
а)
в част A от приложение II се добавят редовете за каптан, етион и фолпет, както е определено в приложение I към настоящата директива;
б)
в част A от приложение II редът за дихлорвос се заменя с текста в приложение II към настоящата директива.
Член 3
Директива 90/642/ЕИО се изменя, както следва:
а)
в приложение II се добавят редовете за каптан и фолпет, както е определено в приложение III към настоящата директива;
б)
в приложение II редовете за дихлорвос и етион се заменят с текста в приложение IV към настоящата директива.
Член 4
1. Държавите-членки приемат и публикуват законовите, подзаконовите и административните разпоредби, необходими за да се съобразят с настоящата директива, най-късно до 10 май 2007 г. Те незабавно предават на Комисията текста на тези разпоредби и таблица за съответствие между тези разпоредби и настоящата директива.
Държавите-членки прилагат тези разпоредби от 11 май 2007 г.
Когато държавите-членки приемат тези разпоредби, те съдържат препратка към настоящата директива или са придружени от такава препратка при тяхното официално публикуване. Държавите-членки определят как трябва да се прави такава препратка.
2. Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
Член 5
Настоящата директива влиза в сила на двадесетия ден след публикуването ѝ в Официален вестник на Европейския съюз.
Член 6
Адресати на настоящата директива са държавите-членки.
Съставено в Брюксел на 9 ноември 2006 година.